Referat fagråd 09.11.23

Tilstede: Wenche Steenstrup, Eirik Kjelby, Inga Harsem, Ingrid Langeland, Carina Ryssdal, Maria Lage Barca, Eivind Aakhus og Lene Haukland-Haugen

Fraværende: Nikias Siafarikas og Ellen Jorun Leithe

Fagrådet er vedtaksdyktige.

**NPI:**

Maria gir tilbakemelding etter sist fagrådsmøte om at det er 21,7% missing på NPI. Vi diskuterer litt rundt NPI og enes om at at vi lar NPI være som den er, men tar den bort som kvalitetsindikator.

Ingrid lurer på om det er mulig å ha sykehjemsversjonen (NPI-NH) i arbeidsverktøyet, så man kan bruke den hvis man trenger det.

**Informasjonsbrev i innkallingsbrevet:**

I møtet ble det bestemt at før vi får svar fra PVO, så avventer vi å sende ut innkallingsbrevet Gaustad har forfattet. Carina kom med forslag om å ta det til Klarspråkprosjektet som lager maler for helseforetakene. Det skal koordinator Lene få bedre oversikt over.

Nå har Aldring og helses PVR (personvernrådgiver), avklart med PVO Ous at hun kan godkjenne det som et forslag som vi legger ut på KVALAPs hjemmesider, med en anbefaling om at klinikken informerer sine PVO før de tar det i bruk.

**Tvang og hjelpetekst i det digitale registeret:**

Få inn hjelpetekst på: Innleggelse på tvang - med tvang mener vi innleggelse på paragraf §§3.2/3.3

Få inn hjelpetekst på: Tvangsvedtak fattet under oppholdet - med tvangsvedtak mener vi tvangsvedtak etter PHVL kap 4 og PBRL §§4.6/4A

**Gradering av selvmord:**

Ser an anbefalinger fra nye retningslinjer om hvordan klinikken skal gradere faren for suicid. Må endre graderingen fra dagens tekst.

**PREM:**

Diskuterte om PREM burde sendes ut til pasientene digitalt eller pr post. Virker som om det er enighet i fagrådet om at papirbesvarelse er det beste for våre pasienter, men koordinator Lene skal sjekke ut om det er mulig å få begge deler.

**Hvordan organisere arbeidsverktøyet på en mest mulig effektiv måte?**

Carina har forslag til hvordan. Alt som krever pårørendes tilbakemelding samles i en del og det som hører til pasienten samles i en del. Carina informerer og om at det nå finnes en prosedyrekode på registrering i kvalitetsregister og at nå som vi er reservasjonsbaserte så kan det registreres i journal at pasienten er med i KVALAP. Koordinator Lene skal lage et utkast til organisering som sendes ut til fagrådet for godkjenning.

S**omatisk undersøkelse:**

Maria tar opp at det bør tydeliggjøres hva man mener med den somatisk vurdering og foreslår at vi kan komme med en anbefaling om hvilke blodprøver som er anbefalte å rekvirere i en slik somatisk vurdering. Navnet bør også endres fra somatisk undersøkelse til somatisk vurdering med en definisjon på brukermanualen. Carina forteller at psykiaterne kan sjekke gjennom HelseNorge og se om hvilke blodprøver som er tatt og samarbeide med fastlegene om å rekvirere blodprøver.

Maria skal forfatte en hjelpetekst til somatisk vurdering som også inkluderer blodprøvetaking.

**CGI:**

Inga kommer med tilbakemelding fra klinikken på at bedringsskalaen er merkelig definert. Stor forskjell på minimalt bedre og mye bedre. Registersekreteriatet skal sjekke ut om det er mulig å definere det annerledes.

**Psykoterapi**:

Fikk tilbakemeldinger på at det er forvirrende at psykoedukasjon står under psykoterapi. Enes om at det ikke skal inkluderes under psykoterapi.

Vi diskuterer grunnen for at det er som lavt andel som får psykoterpai, og enes om å analysere kun på poliklinikken framover.

Bør vi få inn flere metoder, som f.eks. mindfullness. Vi diskuterte om det er noen metoder som er mer interessante enn andre?

Enes foreløpig at vi bør skrive «strukturert samtale behandling som er kunnskapsbasert», da det finnes mange former for psykoterapi, for eksempel EMDR, som tilbys noen steder (Arendal, OUS, Tromsø).

Dette kan vi ta opp igjen under neste fagrådsmøte.

**MoCA:**

**Fikk tilbakemeldinger på at MoCA er annerledes og litt forminsket i arbeidsverktøyet. Koordinator Lene vil sette inn den originale versjonen av MoCA.**